เรื่องร้องเรียน (คลอง) วันที่ 2022-08-18 15:14:59 — แขวงประเวศ เขตประเวศ กรุงเทพมหานคร
ได้ลองเข้าไปดูใน Google Map
พบว่า คลองประเวศบุรีรมย์ทอดยาวในแนวนอน 75 กม.ออกไปทางทิศตะวันออก จนไปหยุดอยู่ตรงจุดที่จวนจะถึงริมแม่น้ำบางปะกง เหลือระยะห่างกันอีกแค่เพียง 300-400 เมตรเท่านั้น
คำถามคือทำไม ไม่ต่อเชื่อมกัน? 

อันจะช่วยให้การพร่องน้ำเป็นไปได้ในหลากหลายมิติ ไม่มีเหตุผลที่จะต้องดึงเข้าไปกระจุกตัวกันในเขตเมืองหลวง เพียงทิศทางเดียว
ยิ่งได้เห็นใน Clip ที่แสดง พบว่าพอเข้าเขตสุวรรณภูมิ เขตสวนหลวง ใกล้เข้ามาพบว่า ความคดเคี้ยวจะมากขึ้น ความกว้าง-ความลึก จะลดลง
เห็นชัดว่าถูกออกแบบใช้งานมาแต่ครั้งดึกดำบรรพ์ จนปัจจุบันน่าจะเกินเยียวยา 
ณ วันนี้ จึงนับว่าเป็นช่วงเวลาที่เหมาะที่สุดแล้วที่จะต้อง ทำการแก้ไขปรับปรุง (Upgrade) โดยมีเป้าหมายกระจายมวลน้ำในคลองประเวศฯ เร่งให้ลงทะเลโดยเร็วในหลายๆ เส้นทาง รวมทั้งเร่งต่อเชื่อมกับแม่น้ำบางปะกงโดยด่วนด้วยเช่นกัน
ทั้งนี้ให้จินตนาการว่าถ้ามีทางเลือกได้หลายทาง แล้วในอาจตกหนักๆ ไม่ได้ครอบคลุมได้ทั่วทุกพื้นที่ พ.ท.ตรงไหนฝนน้อยก็ให้เลือกเร่งผลักดันน้ำไปในทิศทางที่ฝนน้อย หรือยังไม่ได้อยู่ในเขตฝนตก ตัวอย่าง 2 เส้นขนาบด้านฝั่งทิศตะวันตก และฝั่งทิศตะวันออกของสนามบินสุวรรณภูมิ เร่งเชื่อมต่อแบบแนบแน่นกับคลองพระองค์เจ้าไชยานุชิต  พร้อมเร่งขุดลอกให้ลึก ขยายให้กว้าง วิ่งลงไปสู่อ่าวไทยให้สั้นที่สุด 
เท่านั้นยังไม่พอ ถ้ายังไม่สามารถขุดขยายเป็น แม่น้ำเจ้าพระยา 2, 3 ก็ต้องจัดแต่งคลองทั้งหมดในฝั่งตะวันออกทำเป็นตาข่ายตัดกัน จากตะวันตก (ท่าจีน-เจ้าพระยา)-ตะวันออก (บางปะกง) ตัดกับคลองแนวดิ่งจากเหนือแถวๆ ประทุมธานี ลงใต้ สู่อ่าวไทย ยิ่งทำได้ละเอียด และเพิ่มจำนวนได้มากก็ยิ่งดี
โดยเฉพาะช่วงใกล้ๆ คลองด่านของคลองพระองค์เจ้าไชยานุชิต คลองจะคตเคี้ยว และคับแคบค่อนข้างมาก  ควรเร่งปรับปรุงแก้ไข ทะลุ ทะลวง ให้ดีกว่าเดิม

ตบท้าย ถ้ามองไกลไปถึงซิงค์ยักษ์ในทะเล อันนี้คงเหมือนแม่เหล็กดึงดูดมวลน้ำให้ไหลลงไปในทะเลสาบน้ำจืดที่จะเกิดขึ้นมาใหม่ได้โดยง่าย แยกพลังของน้ำทะเลหนุนให้อยู่เฉพาะนอกสันเขื่อนซิงค์ยักษ์เท่านั่นครับ

ใคร่ขอนำเสนอเพียงเท่านี้เป็นเบื้องต้น
ถ้าทำได้ครบถ้วนในแนวทางนี้ =  Win-win Solution ทุกคนได้ประโยชน์